Φραουλένιο μιλφέιγ
Το πιο γνωστό γαλλικό γλυκό στην πιο κρεμώδη, δροσερή και φρουτένια εκδοχή του.
2 έτοιμα φύλλα σφολιάτας, 150 γρ. ζάχαρη, 170 ml κρέμα γάλακτος 35%, 400 γρ. φράουλες, στα τέσσερα, ζάχαρη άχνη, για το πασπάλισμα, 450 ml γάλα φρέσκο, πλήρες, 50 ml κρέμα γάλακτος 35%, 6 κρόκοι αυγών, 30 γρ. κορν φλάουρ, 100 γρ. ζάχαρη, 65 γρ. βούτυρο αγελάδος, 1 κάψουλα βανιλίνη
Για το φραουλένιο μιλφέιγ ξεκινάμε φτιάχνοντας την κρέμα, χτυπάμε στο μίξερ τους κρόκους με τη μισή ζάχαρη μέχρι να ασπρίσουν.Προσθέτουμε το κορν φλάουρ και ανακατεύουμε.Ζεσταίνουμε το γάλα με την κρέμα γάλακτος, την υπόλοιπη ζάχαρη και τη βανίλια σε μέτρια φωτιά,  ανακατεύοντας για 3-4 λεπτά,  μέχρι να πάρει μία βράση.Αποσύρουμε, αφήνουμε λίγο να κρυώσει και προσθέτουμε το μείγμα  με τους κρόκους.Ανακατεύουμε και ξαναβάζουμε την κατσαρόλα  στη φωτιά.Ζεσταίνουμε σε μέτρια φωτιά για άλλα 2-4 λεπτά,  ανακατεύοντας συνεχώς.Αποσύρουμε και αδειάζουμε σε  μπολ.Ρίχνουμε το βούτυρο και  ανακατεύουμε μέχρι να σχηματιστεί μια λεία κρέμα.Καλύπτουμε  με μεμβράνη, έτσι ώστε να εφάπτεται στην επιφάνεια της κρέμας  (για να μην κάνει πέτσα) και αφήνουμε στο ψυγείο να κρυώσει.Βράζουμε σε μέτρια φωτιά τη ζάχαρη και 200 ml νερό για 5 λεπτά, μέχρι να λιώσει η  ζάχαρη και να προκύψει ένα ελαφρύ σιρόπι. Αποσύρουμε.Προθερμαίνουμε τον φούρνο στους 170° C και καλύπτουμε  τη λαμαρίνα του φούρνου με λαδόκολλα.Κόβουμε κάθε φύλλο  σφολιάτας σε 3 παραλληλόγραμμα, κάθετα προς τη μακριά  πλευρά, και τα απλώνουμε στη  λαδόκολλα.Τρυπάμε τις σφολιάτες με ένα πιρούνι.Σκεπάζουμε με λαδόκολλα και βάζουμε ένα δεύτερο ταψί από πάνω,  για να μη φουσκώσει πολύ η  ζύμη κατά το ψήσιμο, και ψήνουμε για 20 λεπτά.Αφαιρούμε  το επάνω ταψί και τη λαδόκολλα.Αλείφουμε τις σφολιάτες με το  σιρόπι, ανεβάζουμε τη θερμοκρασία στους 190° C και ψήνουμε για άλλα 10 λεπτά ή μέχρι  να χρυσίσουν και να γίνουν τραγανές.Αφήνουμε να κρυώσουν.Ανακατεύουμε την κρέμα ζαχαροπλαστικής με την κρέμα γάλακτος.Απλώνουμε το 1/4 της  κρέμας πάνω από το ένα παραλληλόγραμμο σφολιάτας και από  πάνω βάζουμε το 1/4 από τις φράουλες.Καλύπτουμε με το δεύτερο κομμάτι σφολιάτας και απλώνουμε άλλο 1/4 κρέμας και φράουλας.Βάζουμε από πάνω το τρίτο κομμάτι σφολιάτας και πασπαλίζουμε με ζάχαρη άχνη.Επαναλαμβάνουμε τη διαδικασία με τα υπόλοιπα υλικά.
Γάλα,Κρέμα Γάλακτος,Φράουλα,Πάσχα